ტარიელ ჟღენტი

ტარიელ ჟღენტი (დ. 23 თებერვალი, 1945, თბილისი — გ. 29 აგვისტო, 2023) — ქართველი და საბჭოთა სპორტსმენი (სასტენდო და ტყვიის სროლა). საბჭოთა კავშირის სპორტის დამსახურებული ოსტატი (1973).

ბიოგრაფია
ევროპის ორგზის ჩემპიონი პირად პირველობაში (1973, 1981) და ხუთგზის ჩემპიონი გუნდურ ჩათვლაში (1972, 1973, 1974, 1981, 1984). ორგზის მეორე პრიზიორი (1975, 1982 — ორივე გუნდურში), საბჭოთა კავშირის სამგზის ჩემპიონი (1968, 1978, 1983) და საბჭოთა კავშირის ხალხთა V სპარტაკიადის მესამე პრიზიორი (1971). მსოფლიოს ოთხგზის რეკორდსმენი. 1973 წელს დაამყარა მსოფლიოს აბსოლუტური რეკორდი (200 შესაძლებლიდან 200 ქულა). საქართველოს ნაკრების მთავარი მწვრთნელი (1984-იდან).  

1971 წლის მაისში მოსკოვში გამართულ „ლოკომოტივის“ ცენტრალური საბჭოს პირველობაზე სასტენდო სროლაში უშეცდომოდ დაამსხვრია 46 წყვილი სამიზნე და ახალი საკავშირო რეკორდი დაამყარა.

1971 წელს დაამთავრა საქართველოს სასოფლო-სამეურნეო ინსტიტუტი. იგი წლების განმავლობაში მუშაობდა თბილისის ლიქიორ-არყის ქარხანაში. შემდეგ, გაერთიანება „კრისტალში“ მეღვინედ. იყო „მონკავშირის“ (თბილისი) წევრი.

2019 წელს მიენიჭა „სპორტის რაინდის“ საპატიო წოდება. გარდაიცვალა 2023 წლის 29 აგვისტოს, 78 წლის ასაკში.

 ძირითადი შედეგები 
წელიტურნირიმასპინძელიადგილი1971მსოფლიო ჩემპიონატი, ბოლონია 1972ევროპის ჩემპიონატი, მადრიდი1973ევროპის ჩემპიონატი, ორბასანო1973ევროპის ჩემპიონატი, ორბასანო1973მსოფლიო ჩემპიონატი, მელბურნი1974ევროპის ჩემპიონატი, ანტიბი1974მსოფლიო ჩემპიონატი, ბერნი1975ევროპის ჩემპიონატი, ვენა1981ევროპის ჩემპიონატი, მოსკოვი1981ევროპის ჩემპიონატი, მოსკოვი1981მსოფლიო ჩემპიონატი, ტუკუმანი1982ევროპის ჩემპიონატი, მონტეკატინი1983მსოფლიო ჩემპიონატი, ედმონტონი1984ევროპის ჩემპიონატი, სარაგოსა

 ლიტერატურა 


 კალანდაძე ბ., ქართული ღვინისა და ალკოჰოლური სასმელების მატიანე, გვ. 378, თბ.: პეტიტი, 2008

 პერიოდიკა   



 საქართველოს მესტენდურეების პირველი ადგილი და საკავშირო რეკორდი // „ლელო“, 27 მარტი, 1976, № 60 (5610), გვ. 1.
 თასი თბილისში. უკანასკნელი გასროლა სიბნელეში // „ლელო“, 30 მარტი, 1976, № 62 (5612), გვ. 1.


 რესურსები ინტერნეტში 

 ტარიელ ჟღენტი — საქართველოს ბიოგრაფიული ლექსიკონი
 ტარიელ ჟღენტი — ქართული სპორტი 

სქოლიო

კატეგორია:დაბადებული 23 თებერვალი
კატეგორია:დაბადებული 1945
კატეგორია:თბილისში დაბადებულები
კატეგორია:გარდაცვლილი 29 აგვისტო
კატეგორია:გარდაცვლილი 2023
კატეგორია:ქართველი მსროლელები
კატეგორია:საბჭოთა კავშირის სპორტის დამსახურებული ოსტატები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:საბჭოთა კავშირის კომუნისტური პარტიის წევრები
ტ
კატეგორია:საქართველოს ღირსების ორდენის კავალრები